Blaze7451/Wiki-th-20250601 huggingface dataset:
ฮิปฮอป

ฮิปฮอป (hip hop หรือ hip-hop) เดิมเรียก ดิสโกแร็ป (disco rap) เป็นแนวหนึ่งของเพลงสมัยนิยม เกิดขึ้นในนครนิวยอร์กช่วงคริสต์ทศวรรษ 1970 ประกอบด้วยดนตรีที่เป็นจังหวะ ซึ่งมักดำเนินตามเสียงตีกลอง และมักมีการแร็ป คำว่า "ฮิปฮอป" บางครั้งใช้เป็นไวพจน์ของ "แร็ป" แม้ว่าฮิปฮอปไม่จำเป็นต้องแร็ปเสมอไปก็ตาม องค์ประกอบอื่น ๆ ของฮิปฮอปยังได้แก่เสียงบีตจากแซมพลิง หรือเบสไลน์จากสิ่งบันทึกเสียงหรือการสังเคราะห์เสียง และบีตบ็อกซ์ นอกจากนี้ ฮิปฮอปอาจมีองค์ประกอบจากวัฒนธรรมอื่นอีกได้ เช่น ดีเจอิง สแคร็ตชิง หรือเทิร์นเทบลิสซึม
ฮิปฮอป ทั้งในแง่ที่เป็นแนวเพลง และเป็นวัฒนธรรมนั้น ก่อกำเนิดขึ้นในคริสต์ทศวรรษ 1970 ช่วงที่การรวมตัวแบบบล็อกพาร์ทีได้รับความนิยมทวีขึ้นอย่างยิ่งในนครนิวยอร์ก โดยเฉพาะในหมู่ยุวชนอเมริกันเชื้อสายแอฟริกันที่อาศัยในเดอะบร็องซ์ ในการรวมตัวดังกล่าว ดีเจจะเล่นเพลงป็อปโดยใช้เครื่องเล่นแบบเทิร์นเทเบิลสองตัวพร้อมกับดีเจมิกเซอร์ และการแร็ปก็พัฒนาขึ้นจากการที่ศิลปินพูดหรือร้องไปตามทำนองบีตที่เล่นนี้เอง แต่ฮิปฮอปไมได้รับการบันทึกเสียงอย่างเป็นทางการเพื่อนำไปเล่นตามวิทยุหรือโทรทัศน์จนกระทั่ง ค.ศ. 1979 เหตุผลหลัก คือ ภาวะอัตคัดทางการเงินในช่วงที่ฮิปฮอปถือกำเนิด ประกอบกับฮิปฮอปไม่เป็นที่ยอมรับภายนอกชุมชนแออัด อย่างไรก็ดี ฮิปฮอปยังได้รับความนิยมเพิ่มขึ้นเรื่อย ๆ ตลอดมาในปลายคริสต์ทศวรรษ 1990 จนถึงต้น 2000 ทั้งยังได้รับการใช้เป็นส่วนหนึ่งในเพลงป็อปแนวอื่น เช่น นีโอโซล นูเมทัล และอาร์แอนด์บีร่วมสมัย กระทั่งกลางจนถึงปลายคริสต์ทศวรรษ 2010 และต้น 2020 แนวเพลงย่อยของฮิปฮอปอย่างแทร็ปแร็ปและมัมเบิลแร็ปก็กลายเป็นแนวเพลงฮิปฮอปซึ่งได้รับความนิยมสูงสุด และใน ค.ศ. 2017 ดนตรีร็อกก็ถูกฮิปฮอปแทนที่ในฐานะแนวเพลงอันที่นิยมมากที่สุดในสหรัฐ
ส่วนฮิปฮอปในแง่คำศัพท์นั้น คำว่า "ฮิป" และ "ฮอป" มีประวัติการใช้งานควบคู่กันมายาวนานอยู่แล้ว เช่น ในคริสต์ทศวรรษ 1950 มีการเรียกงานรื่นเริงของวัยรุ่นว่า "ฮิปพิทีฮอป" แต่การนำคำว่า "ฮิปฮอป" มาใช้เรียกแนวดนตรี มักยกให้เป็นผลงานของคีฟ คาวบอย นักแร็ปชาวอเมริกัน โดยครั้งนั้น แนวเพลงนี้ยังเรียกกันด้วยชื่ออื่นว่า "ดิสโกแร็ป" เชื่อกันว่า คีฟ คาวบอย สร้างคำนี้ขึ้นหยอกเย้าเพื่อนคนหนึ่งที่เป็นทหารแล้วร้องคำว่า "ฮิป" และ "ฮอป" เป็นเพลงด้วยวิธีสแคตซิงกิงเพื่อล้อเลียนจังหวะมาร์ชของทหาร

**ดูเพิ่ม**
 แฟชั่นฮิปฮอป- ฮิปฮอปในประเทศไทย

**อ้างอิง**

หมวดหมู่:แนวดนตรี
หมวดหมู่:รูปแบบรายการวิทยุ
หมวดหมู่:ดนตรีอเมริกันเชื้อสายแอฟริกัน
รางวัลภาพยนตร์ไทย ชมรมวิจารณ์บันเทิง ครั้งที่ 15

พิธีมอบรางวัลภาพยนตร์ไทย ชมรมวิจารณ์บันเทิง ครั้งที่ 15 ประจำปี พ.ศ. 2549 จัดโดยชมรมวิจารณ์บันเทิง ประกาศผลวันที่ 22 กุมภาพันธ์ พ.ศ. 2550
ผู้ชนะรางวัล จะเน้นด้วย ตัวหนา

**รางวัลภาพยนตร์ยอดเยี่ยม**
 ก้านกล้วย (กันตนาแอนนิเมชั่น)- เด็กหอ (จีทีเอช)- เปนชู้กับผี (ไฟว์สตาร์ โปรดักชั่น)- Invisible Waves คำพิพากษาของมหาสมุทร (ไฟว์สตาร์ โปรดักชั่น)- Seasons Change เพราะอากาศเปลี่ยนแปลงบ่อย (จีทีเอช)

**รางวัลผู้กำกับภาพยนตร์ยอดเยี่ยม**
 ชูเกียรติ ศักดิ์วีระกุล - 13 เกมสยอง - ทรงยศ สุขมากอนันต์ -เด็กหอ - นิธิวัฒน์ ธราธร - Seasons Change เพราะอากาศเปลี่ยนแปลงบ่อย - เป็นเอก รัตนเรือง - Invisible Waves คำพิพากษาของมหาสมุทร - วิศิษฏ์ ศาสนเที่ยง - เปนชู้กับผี 

**รางวัลผู้แสดงนำชายยอดเยี่ยม**
 กฤษดา สุโกศล แคลปป์ - 13เกมสยอง - ชาลี ไตรรัตน์ - เด็กหอ - ปิติศักดิ์ เยาวนานนท์ - กระสือวาเลนไทน์ - อัมรินทร์ นิติพน - มากับพระ- อาซาโน่ ทาดาโนบุ - Invisible Waves คำพิพากษาของมหาสมุทร  

**รางวัลผู้แสดงนำหญิงยอดเยี่ยม**
 ชุติมา ทีปะนาถ - Seasons Change เพราะอากาศเปลี่ยนแปลงบ่อย- ณัฐฐาวีรนุช ทองมี - แสบสนิท ศิษย์ส่ายหน้า - รุ้งลาวัณย์ โทนะหงษา - หนูหิ่น เดอะมูฟวี่- วิสา สารสาส - โคตรรักเอ็งเลย - ศิรพันธ์ วัฒนจินดา - เปนชู้กับผี 

**รางวัลผู้แสดงประกอบชายยอดเยี่ยม**
 เกรียงศักดิ์ เหรียญทอง - เก๋า..เก๋า- โกวิท วัฒนกุล - กระสือวาเลนไทน์- โก๊ะตี๋ อารามบอย - แสบสนิท ศิษย์ส่ายหน้า - ทูน หิรัญทรัพย์ - Invisible Waves คำพิพากษาของมหาสมุทร - ศิรชัช เจียรถาวร - เด็กหอ 

**รางวัลผู้แสดงประกอบหญิงยอดเยี่ยม**
 จินตหรา สุขพัฒน์ - เด็กหอ- ทัศน์วรรณ เสนีย์วงศ์ - เปนชู้กับผี - น้อย โพธิ์งาม - หมากเตะ รีเทิร์นส - วิสาข์ คงคา -  เปนชู้กับผี - อชิตะ สิกขมานา - 13 เกมสยอง

**รางวัลบทภาพยนตร์ยอดเยี่ยม**
 ก้องเกียรติ โขมศิริ - เปนชู้กับผี - ชลลดา เตียวสุวรรณ, วรรณฤดี พงษ์สิทธิ์ศักดิ์, ทรงยศ สุขมากอนันต์  - เด็กหอ- นิธิวัฒน์ ธราธร, อมราพร แผ่นดินทอง - Seasons Change เพราะอากาศเปลี่ยนแปลงบ่อย- ปราบดา หยุ่น  - Invisible Waves คำพิพากษาของมหาสมุทร - เอกสิทธิ์ ไทยรัตน์ และ ชูเกียรติ ศักดิ์วีระกุล - 13 เกมสยอง 


**รางวัลกำกับภาพยอดเยี่ยม**
 คริสโตเฟอร์ ดอยส์ - Invisible Waves คำพิพากษาของมหาสมุทร - จิตติ เอื้อนรการกิจ - 13 เกมสยอง- ชาญกิจ ชำนิวิกัยพงศ์, นฤพล โชคคณาพิทักษ์ - เปนชู้กับผี - นิรมล รอสส์ - เด็กหอ- ประภพ ดวงพิกุล - Seasons Change เพราะอากาศเปลี่ยนแปลงบ่อย


**รางวัลลำดับภาพยอดเยี่ยม**
 ชูเกียรติ ศักดิ์วีระกุล - 13 เกมสยอง- ม.ร.ว.ปัทมนัดดา ยุคล - เปนชู้กับผี - ม.ร.ว.ปัทมนัดดา ยุคล  - Invisible Waves คำพิพากษาของมหาสมุทร - พงศธร โกศลโพธิทรัพย์, วิชชา โกจิ๋ว - เด็กหอ - นิธิวัฒน์ ธราธร - Seasons Change เพราะอากาศเปลี่ยนแปลงบ่อย 

**รางวัลกำกับศิลป์ยอดเยี่ยม**
 พัชนุ โนรี - ก้านกล้วย - วรรณษิษฐา วันทาวิวรรธน์ - เปนชู้กับผี- ศักดิ์ศิริ จันทรังษี - Invisible Waves คำพิพากษาของมหาสมุทร - สุธรรม วิลาวัลย์เดช  - เด็กหอ - วรากร พูลสวัสดิ์ - Seasons Change เพราะอากาศเปลี่ยนแปลงบ่อย

**รางวัลดนตรีประกอบภาพยนตร์ยอดเยี่ยม**
 ชาติชาย พงษ์ประภาพันธ์ - ก้านกล้วย - นิวัฒน์ สำเนียงเสนาะ - Invisible Waves คำพิพากษาของมหาสมุทร - Wild at Heart - เปนชู้กับผี - จุมพล เสพสวัสดิ์ - เด็กหอ - หัวลำโพง ริดดิม - Seasons Change เพราะอากาศเปลี่ยนแปลงบ่อย

**อ้างอิง**
 http://www.siamzone.com/movie/news/index.php?id=3242   - http://www.komchadluek.net/2007/02/23/a001_93400.php?news_id=93400
หมวดหมู่:รางวัลภาพยนตร์ไทย ชมรมวิจารณ์บันเทิง
หมวดหมู่:รางวัลภาพยนตร์ไทย
К

Ka (К, к) เป็นอักษรหนึ่งในอักษรซีริลลิก มีลักษณะคล้ายอักษรละติน K ไม่ว่าจะเป็นตัวเล็กหรือตัวใหญ่ แตกต่างกันเล็กน้อยตรงที่เส้นขวาบน จะเป็นจะงอยเหมือนวงเล็บปีกกาเปิด { อักษรนี้ใช้สำหรับแทนเสียง /k/ เหมือน k ในภาษาอังกฤษหรือ ค ในภาษาไทย
อักษรนี้มีพัฒนาการมาจากอักษรกรีก แคปปา ชื่อเดิมคือ kako และมีค่าของเลขซีริลลิกเท่ากับ 20

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
KA

KA หรือ Ka หรือ ka อาจหมายถึง- Ka ชื่ออักษรซีริลลิก- คะ ชื่ออักษรคะนะ- รหัสภาษา ISO-639 ของภาษาจอร์เจีย (ka)- รหัสสายการบิน IATA ของดรากอนแอร์- Mister Mosquito วิดีโอเกมที่เรียกในภาษาญี่ปุ่นว่า Ka- กิโลแอมแปร์ (kA) หน่วยวัดกระแสไฟฟ้า- ค่าคงตัวการแตกตัวของกรด (Ka)- แถบความถี่เคเอ (Ka band)- แม่น้ำคา ประเทศไนจีเรีย- คาร์ลสรู ประเทศเยอรมนี
แบบแผนอะแดปเตอร์

แบบแผนอะแดปเตอร์ (Adapter pattern) เป็นแบบแผนการออกแบบซอฟต์แวร์ ที่ใช้เชื่อมการทำงานระหว่างคลาสผู้เรียกและคลาสที่ถูกเรียกในกรณีที่คลาสที่ถูกเรียกมีเมธอดที่แตกต่างจากที่ผู้เรียกคาดหวัง ตัวอย่างที่เห็นได้ในชีวิตประจำวันเช่น หม้อแปลงไฟฟ้า หรือปลั๊กไฟที่มีขาต่างรูปทรงต่างกันจะต้องมีตัวแปลงเพื่อต่อเชื่อมเป็นต้น

**การนำไปใช้งาน**
การสร้างคลาสสำหรับทำหน้าที่เป็นอะแด็ปเตอร์สามารถทำได้สองวิธีดังนี้
วิธีการแบบ inheritance ให้คลาสอะแด็ปเตอร์ซับคลาสจากคลาสที่จะถูกใช้งานจริงและให้อิมพลิเมนท์อินเตอร์เฟสตามที่คลาสผู้เรียกคาดหวัง ความสัมพันธ์ระหว่างผู้แปลงและผู้ถูกแปลงจะเป็นในแบบ is-a ดังภาพประกอบ
ไฟล์:Adapter using inheritance UML class diagram.svg|center|thumb|500x500px|คลาสไดอะแกรมของแบบแผนอะแดปเตอร์ชนิด inheritance ในแบบ UML
วิธีการแบบ delegation ให้คลาสอะแด็ปเตอร์อิมพลิเมนท์อินเตอร์เฟสตามที่คลาสผู้เรียกคาดหวังแต่ไม่ต้องซับคลาส คลาสอะแด็ปเตอร์เรียกเมธอดของคลาสที่จะถูกใช้งานผ่านทางอ็อบเจกต์ของคลาสที่ถูกใช้งานนั้น ความสัมพันธ์ระหว่างผู้แปลงและผู้ถูกแปลงจะเป็นในแบบ has-a ดังภาพ
ไฟล์:Adapter using delegation UML class diagram.svg|center|thumb|500x500px|คลาสไดอะแกรมของแบบแผนอะแดปเตอร์ชนิด delegation ในแบบ UML

**ตัวอย่างโปรแกรม**

**ภาษาจาวา**
ซอร์สโค้ดอะแด็ปเตอร์แบบ inheritance
public class Adapter extends Adaptee implements ExpectedInterface {
public void doWork() {
actualDoWork();
}
}
ซอร์สโค้ดอะแด็ปเตอร์แบบ delegation
public class Adapter implements ExpectedInterface {
private Adaptee adaptee;
public void doWork() {
adaptee.actualDoWork();
}
}
อินเตอร์เฟสที่โค้ดผู้เรียกคาดหวัง
public interface ExpectedInterface {
public void doWork();
}
คลาสที่ถูกแปลง
public class Adaptee {
public void actualDoWork() {
// do work
}
}
การเรียกใช้งาน
expectedInterface.doWork();

**อ้างอิง**
 Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

**แหล่งข้อมูลอื่น**
  Adopt Adapter date=2007-02-05  โดย David Geary -  Design Patterns in Java: Adapterfix-attempted=yes  โดย Steven John Metsker -  อะแด็ปเตอร์แพตเทิร์น โดย อนุภาค มาตรมูล
หมวดหมู่:การเขียนโปรแกรม
ภูเขาไฟโกโตปักซี

ภูเขาไฟโกโตปักซี (volcán Cotopaxi) ตั้งอยู่ในประเทศเอกวาดอร์ ห่างจากเมืองหลวงกีโตเพียง 48 กิโลเมตร บนเทือกเขาแอนดีส ภูเขาไฟโกโตปักซีเป็นภูเขาไฟที่ยังไม่ดับที่อยู่สูงที่สุดในโลก มีความสูงกว่า 5,896 เมตร ปากกรวยมีรูปร่างสมมาตรทุกด้านบนยอดเขามีหิมะปกคลุมตลอดปี ระเบิดครั้งล่าสุด เมื่อ ค.ศ. 1877
โกโตปักซี
โกโตปักซี
โกโตปักซี
โกโตปักซี
Ќ

Kje (Ќ, ќ) เป็นอักษรหนึ่งในอักษรซีริลลิก มีใช้เฉพาะภาษามาซิโดเนีย ใช้แทนเสียง /c/ หรือ /t͡ɕ/ เหมือนเสียง จ ในภาษาไทย สามารถถ่ายอักษรออกมาเป็น ć หรือ kj คำที่ใช้อักษรนี้ส่วนใหญ่จะเป็นคำที่ยืมมาจากภาษาเซอร์เบียซึ่งใช้อักษร Tshe (Ћ, ћ) แทนเสียงดังกล่าว ตัวอย่างเช่นคำว่า น้ำตาล ในภาษามาซิโดเนียสะกดเป็น Шеќер (Šećer/Šekjer เช็จจอร์) ในภาษาเซอร์เบียจะสะกดเป็น Шећер ซึ่งอ่านออกเสียงเดียวกัน

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
พลอย (ภาพยนตร์)

พลอย ภาพยนตร์ยาวเรื่องที่หกของเป็นเอก รัตนเรือง เป็นภาพยนตร์แนวดราม่า (Drama) เป็นเรื่องของสองสามีภรรยาชาวไทยที่อาศัยอยู่ที่ต่างประเทศที่มางานศพของญาติที่ประเทศไทย และฝ่ายสามีได้ไปช่วยเหลือเด็กสาวคนนึงไว้ มันทำให้ความสัมพันธ์ของคนทั้งคู่เริ่มเข้าสู่วังวนของปัญหา นำแสดงโดย ลลิตา ศศิประภา, อภิญญา สกุลเจริญสุข, พรวุฒิ สารสิน และ อนันดา เอเวอริ่งแฮม

**เรื่องย่อ**
พลอยเป็นเรื่องของสองสามีภรรยาชาวไทยที่อาศัยอยู่ที่เมืองนอกเป็นเวลาเจ็ดปี เมื่อทั้งสองต้องกลับเมืองไทยเพื่อร่วมงานศพของญาติคนหนึ่ง และเมื่อฝ่ายสามีได้เผอิญไปให้ความช่วยเหลือ พลอย เด็กสาวที่กำลังรอแม่กลับจากสต็อกโฮล์ม ความสัมพันธ์ของทั้งคู่ก็เริ่มเข้าสู่วังวนของปัญหา
พลอยเข้าฉายวันที่ 7 มิถุนายน พ.ศ. 2550 จัดจำหน่ายโดย ไฟว์สตาร์โปรดักชั่น โดยฉายรอบปฐมทัศน์เป็นครั้งแรกที่เทศกาลภาพยนตร์เมืองคานส์

**รายชื่อนักแสดง**
 ลลิตา ปัญโญภาส รับบท แดง- พรวุฒิ สารสิน รับบท วิทย์- อภิญญา สกุลเจริญสุข รับบท พลอย- อนันดา เอเวอร์ริ่งแฮม รบบท นัท (บาร์เทนเดอร์)- พรทิพย์ ปาปะนัย รับบท ตุ้ม- ทักษกร ประดับพงษา รับบท หมู

**การตอบรับ**
ในนิตยสาร ฟิล์มแมกซ์ มีนักวิจารณ์ให้ดาว "พลอย" ทั้งหมด 11 คน รวม 36 ดาว เฉลี่ยเท่ากับ 3.27 ดาว (จากคะแนนเต็ม 4 ดาว) น่าสังเกตว่าไม่มีนักวิจารณ์คนไหนให้ 4 ดาวเต็ม แต่ขณะเดียวกันก็ไม่มีใครให้ต่ำกว่า 3 ดาว 

**รางวัล**
ภาพยนตร์เรื่อง พลอย ได้รับรางวัลภาพยนตร์ยอดเยี่ยมจากสายนักวิจารณ์ ของเทศกาลหนังโอเชี่ยนซีเนแฟน ประจำกรุงเดลลี ประเทศอินเดีย ประจำปี ค.ศ.๒๐๐๗ (fipresci)
โดยคณะกรรมการได้ให้เหตุผลว่า "For its subtle and beguiling representation of fantasy, sexuality, risk, and renewal in a Contemporary urban context evoked with great skill."
นอกจากนี้ ภาพยนตร์เรื่อง พลอย ยังได้รับการเสนอชื่อเข้าชิง จาก เฉลิมไทยอวอร์ด ครั้งที่ 5 ซึ่งเป็นการลงคะแนนของสมาชิกเว็บไซต์ พันทิปดอตคอม ใน 5 สาขาด้วยกัน นั่นคือ ภาพยนตร์แห่งปี, งานกำกับภาพยนตร์แห่งปี (เป็นเอก รัตนเรือง), สาขานักแสดงหญิงในบทนำจากภาพยนตรไทยแห่งปี (ลลิตา ศศิประภา), นักแสดงหญิงในบทสมทบจากภาพยนตร์ไทยแห่งปี (อภิญญา สกุลเจริญสุข) และ บท ภาพยนตร์ไทยแห่งปี (เป็นเอก รัตนเรือง)

**เกร็ด**
 ได้รับการคัดเลือกเข้าสายสมาคมผู้กำกับฝรั่งเศส หรือ Directors' Fortnight ที่เทศกาลหนังเมืองคานส์ ประจำปี 2550- พลอยเป็นภาพยนตร์ไทยเรื่องแรกที่ไปถ่ายทำที่สนามบินสุวรรณภูมิ- เพลงประกอบโดย จ๊อบ บรรจบ พลอินทร์

**อ้างอิง**
  ข้อมูลภาพยนตร์จาก Thai cinema date=2007-05-02 -  ข้อมูลภาพยนตร์ date=2010-11-22 

**แหล่งข้อมูลอื่น**
  เว็บไซต์ภาพยนตร์พลอย date=2007-06-05 -  พลอย (Ploy) date=2009-08-16 - title=พลอย (2007)-  ดูหนังมาสเตอร์ออนไลน์
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:ภาพยนตร์ที่กำกับโดย เป็นเอก รัตนเรือง
หมวดหมู่:ภาพยนตร์รักชีวิตไทย
เขากรันปาราดีโซ

right
กรันปาราดีโซ (Gran Paradiso) ยอดเขาตั้งอยู่ในประเทศอิตาลี ทางตะวันตกเฉียงเหนือ ใกล้พรมแดนประเทศฝรั่งเศส เป็นส่วนหนึ่งของเทือกเขาแอลป์ มีความสูง 4,061 เมตร และตั้งอยู่ในเขตอุทยานแห่งชาติกรันปาราดีโซ
กรันปาราดีโซ
หมวดหมู่:เทือกเขาแอลป์
หมวดหมู่:แคว้นวัลเลดาออสตา
หมวดหมู่:แคว้นปีเยมอนเต
ไซ

ไซ อาจหมายถึง- ไซ เครื่องมือจับปลาชนิดหนึ่ง- ไซ (xi) ชื่ออักษรกรีก- ไซ อาวุธชนิดหนึ่งมีลักษณะสามง่าม- ฟังก์ชันไซ ฟังก์ชันทางคณิตศาสตร์- ซาอิ คำในภาษาญี่ปุ่นที่ออกเสียงคล้ายคำว่า ไซ- ไซ นักร้องชาวเกาหลี
แม่แบบ:อักษรกรีก

}}|
อักษรกรีก
Αα แอลฟา
Νν นิว
Ββ บีตา
Ξξ ไซ
Γγ แกมมา
Οο โอไมครอน
Δδ เดลตา
Ππ พาย
Εε เอปไซลอน
Ρρ โร
Ζζ ซีตา
Σσς ซิกมา
Ηη อีตา
Ττ เทา
Θθ ทีตา
Υυ อิปไซลอน
Ι ι ℩ ไอโอตา
Φφ ฟาย
Κκ แคปปา
Χχ ไค
Λλ แลมดา
Ψψ พไซ
Μμ  มิว
Ωω โอเมกา
ใกล้คลาสสิก
Ϝϝ เวา
ϘϙϞϟ คอปปา
Ϻϻ แซน
ͲͲϠϡ แซมไพ
Ϛϛ สติกมา
Ͱͱ ฮีตา
Ϸϸ โช
เครื่องหมายเสริมอักษร
ไฟ (แก้ความกำกวม)

ไฟ อาจหมายถึง- ไฟ พลังงานความร้อนที่สามารถมองเห็น- ไฟฟ้า พลังงานจากการเคลื่อนที่ของอิเล็กตรอน
** หลอดไฟฟ้า สิ่งประดิษฐ์- ฟาย ชื่ออักษรกรีก
เดลตา (แก้ความกำกวม)

เดลตา อาจหมายถึง- เดลตา - อักษรกรีก- ดินดอนสามเหลี่ยมปากแม่น้ำ (river delta) - บริเวณปากแม่น้ำ- ชุดปฏิบัติการรบพิเศษ – เดลตา ที่ 1 (ส่งทางอากาศ) - หน่วยทหารภารกิจพิเศษ กองทัพบกสหรัฐ
อุทยานแห่งชาติป่ากิร

อุทยานแห่งชาติป่ากิร  (Gir Forest National Park)  อุทยานแห่งชาติป่ากีร์ ชื่อเดิมคือ อุทยานแห่งชาติกีร์ ไลออน ตั้งอยู่บนคาบสมุทรคาเธียวาร รัฐคุชราต ทางภาคตะวันตกของประเทศอินเดีย มีพื้นที่ 1,412 ตารางกิโลเมตร หรือ 882,500 ไร่อุทยานแห่งนี้ได้ชื่อว่าเป็นแหล่งที่อยู่สุดท้ายของสิงโตอินเดีย ซึ่งเป็นสัตว์ที่หายากซึ่งได้รับการคุ้มครองในป่านี้ตั้งแต่ต้นศตวรรษที่ 20 ซึ่งในขณะนั้นเหลือเพียง 12 ตัวในอินเดีย แต่ในช่วงปลายศตวรรษ 1980 มีสิงโตเอเชียอยู่ราว 300 ตัว นอกจากสิงโตแล้วยังมี เสือดาวอินเดีย หมาป่าไฮยีน่า หมูป่า หมีสลอธ กวาง ลิง นกเงือก และ แร้งสีน้ำตาลที่ใกล้จะสูญพันธ์อีกด้วย
หมวดหมู่:อุทยานแห่งชาติในประเทศอินเดีย
สหัสวรรษ

สหัสวรรษ (millennium) เป็นช่วงของเวลาเท่ากับหนึ่งพันปี คำว่า millennium ในภาษาอังกฤษนั้น มาจากคำภาษาละติน mille แปลว่า พัน และ annus ซึ่งแปลว่าปี 
สหัสวรรษมีทั้งคริสต์สหัสวรรษและพุทธสหัสวรรษ  

**ดูเพิ่ม**
 คริสต์สหัสวรรษ- ปี- ทศวรรษ (10 ปี)- ศตวรรษ (100 ปี)

**อ้างอิง**
หมวดหมู่:วิทยาการลำดับเวลา
หมวดหมู่:หน่วยเวลา
หมวดหมู่:สหัสวรรษ
อุทยานแห่งชาติเกรตเบซิน

ยอดเขาวีลเลอร์ 
อุทยานแห่งชาติเกรตเบซิน (Great Basin National Park) ตั้งอยู่ในรัฐเนวาดา ประเทศสหรัฐอเมริกา มีเนื้อที่ 312.3 ตารางกิโลเมตร หรือ 195,187.5 ไร่ก่อตั้งขึ้นเมื่อปี พ.ศ. 2509 อุทยานแห่งชาติเกรตเบซิน ตั้งอยู่ในป่าแห่งชาติฮัมโบลด์ต ทางลาดเขาด้านใต้มีภูมิทัศน์ทีสวยงาม มียอดเขาสูงชื่อว่ายอดเขาวีลเลอร์ ซึ่งสูงถึง 3982 เมตร แม้ฤดูร้อนก็ยังมีหิมะปกคลุม ส่วนทางลาดเขาด้านตะวันออกมีถ้ำเลห์แมนซึ่งจัดเป็นอนุเสาวรีย์สถานแห่งชาติ ภายในถ้ำมีหินงอกหินย้อยที่สวยงาม และมีการค้นพบสิ่งประดิษฐของชาวอินเดียนแดงรวมทั้งที่ฝั่งศพสมัยก่อนประวัติศาสตร์ในถ้ำอีกด้วย

**อ้างอิง**

**แหล่งข้อมูลอื่น**
หมวดหมู่:อุทยานแห่งชาติในสหรัฐ
หมวดหมู่:ภูมิศาสตร์รัฐเนวาดา
Ѯ

Ksi (Ѯ, ѯ) เป็นอักษรซีริลลิกยุคเก่าตัวหนึ่ง ใช้แทนเสียง /ks/ อักษรตัวนี้มีพัฒนาการมาจากอักษรกรีก ไซ (Ξ, ξ) มีค่าของเลขซีริลลิกเท่ากับ 60 ปัจจุบันเลิกใช้แล้ว

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
พระเจ้ามังลอก

พระเจ้ามังลอก (ဒီပဲယင်းမင်း ดีแบยี่นมี่น หรือ နောင်တော်ကြီးမင်း นองดอจี้มี่น) เป็นพระโอรสพระองค์โตในบรรดาพระโอรส 6 พระองค์ของพระเจ้าอลองพญา ขึ้นครองราชย์เนื่องจากทรงเป็น "เอนเฉ่มี่น" หรืออุปราชวังหน้า เมื่อพระเจ้าอลองพญาสวรรคต ในสมัยของพระองค์ได้เกิดการกบฏครั้งสำคัญคือ มังฆ้องนรธา ขุนพลคู่บารมีของพระเจ้าอลองพญา รวมไปถึงการแก่งแย่งอำนาจจากเจ้านายฝ่ายพม่าด้วยกันเอง ทำให้ตลอดรัชสมัยของพระองค์ต้องทำการปราบกบฏอยู่หลายครั้ง แต่ด้วยอุปนิสัยที่มีเมตตาของพระองค์ จึงทำเพียงขับไล่หรือคุมขังผู้ทำผิดเสียเป็นส่วนมาก แต่ไม่ประหารชีวิต บางครั้งก็ถึงกับอภัยโทษให้ผู้ทำผิดอยู่บ่อย ๆ

**ด้านศาสนา**
พระเจ้ามังลอกเป็นผู้ที่สนใจศึกษาพระศาสนามากที่สุดพระองค์หนึ่ง ทั้งยังให้การทำนุบำรุงพระศาสนาด้วยดีมาตลอด มีการสร้างวัดและให้ความสำคัญกับเรื่องพระธรรมคำสอน โดยเผยแพร่ไปทั่วทั้งอาณาจักร ในสมัยของพระองค์ยังไม่มีแนวคิดที่จะเปิดศึกกับอยุธยา มีเพียงการทำสงครามกับเชียงใหม่ที่จะแยกตัวเท่านั้น 

**สวรรคต**
พระเจ้ามังลอกทรงพระประชวรอยู่บ่อยครั้งนับตั้งแต่ขึ้นครองราชย์ จนสุดท้ายอาการประชวรของพระองค์หนักขึ้นเรื่อย ๆ และพระองค์สวรรคตลงหลังครองราชย์ได้เพียงสามปี ผู้ที่ขึ้นครองราชย์ต่อมาคือพระเจ้ามังระ พระอนุชาของพระองค์ ซึ่งเป็นผู้ประกาศสงครามกับกรุงศรีอยุธยา พระเจ้ามังลอกมีชื่อเรียกในภาษาพม่าว่า นองดอจี้มี่น

**ในวัฒนธรรมสมัยนิยม**
มีนักแสดงผู้รับบท พระเจ้ามังลอก ได้แก่- สกรรจ์ รามบุตร จากละครเรื่อง ฟ้าใหม่ (2547)- ทุงโกโก จากละครเรื่อง ศรีอโยธยา (2560)- ธงชัย มาเม่น จากละครเรื่อง สายโลหิต (2561)- โจ๊ก ลำพูน จากภาพยนตร์เรื่อง 400 นักรบขุนรองปลัดชู (2561)

**พงศาวลี**

**อ้างอิง**
มังลอก
Ѱ

Psi (Ѱ, ѱ) เป็นอักษรซีริลลิกยุคเก่าตัวหนึ่ง ใช้แทนเสียง /ps/ มีพัฒนาการมาจากอักษรกรีก พไซ (Ψ, ψ) มีค่าของเลขซีริลลิกเท่ากับ 700 ปัจจุบันเลิกใช้แล้ว

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
พระเจ้าจิงกูจา

พระเจ้าสิ่นกู้มี่น (စဉ့်ကူးမင်း สิ่นกู้มี่น) หรือจิงกูจา (စဉ့်ကူးစား) เป็นพระราชโอรสของพระเจ้ามังระ และพระมหากษัตริย์พระองค์ที่ 4 แห่งราชวงศ์โก้นบอง

**การขึ้นครองราชย์**
พระเจ้าจิงกูจาทรงขึ้นครองราชย์ด้วยพระชันษาเพียง 20 ปี ภายหลังการสวรรคตของพระเจ้ามังระ พระองค์ได้ทรงปราบปราบบรรดาผู้ที่ต่อต้านน้อยใหญ่ซึ่งประกอบไปด้วยเชื้อพระวงศ์ พระญาติ และเหล่าขุนนางด้วยวิธีการที่เด็ดขาด คือ ประหารชีวิตเสียหลายคน และหลายคนก็ถูกลดอำนาจหรือส่งไปอยู่หัวเมืองที่ห่างไกล เช่น พระเจ้าปดุงซึ่งถูกส่งไปอยู่เมืองซะไกง์ และมีผู้ทำการควบคุมอีกชั้นหนึ่ง โดยเมื่อพระองค์ได้อำนาจเบ็ดเสร็จเด็ดขาดแล้วก็ทรงปลดอะแซหวุ่นกี้ แม่ทัพคู่บารมีของพระเจ้ามังระลงแล้วเนรเทศไปอยู่ที่เมืองซะไกง์เช่นเดียวกับพระเจ้าปดุง ทั้งที่แม่ทัพเฒ่าผู้นี้ยกกองทัพกลับมาจากการตีกรุงธนบุรี เพื่อมาควบคุมสถานการณ์ในกรุงอังวะจนเรียบร้อยและมอบพระราชอำนาจเต็มแก่พระองค์ ซึ่งหากวิเคราะห์แล้วก็อาจเป็นเพราะอะแซหวุ่นกี้มีอำนาจบารมีทางการทหารมากเกินไป รวมไปถึงเนเมียวสีหบดี, เนเมียวสีหตู และเหล่าขุนนางเก่าในพระเจ้ามังระพระองค์ก็ประหารทิ้งบ้าง ปลดทิ้งเสียจากตำแหน่งบ้างไปอีกหลายคน การใช้พระเดชเช่นนี้ทำให้ระหว่างการครองราชย์ผู้คนรอบตัวต่างหวาดระแวงภัยที่อาจมาถึงตัวเมื่อใดก็ได้

**การถูกโค่นบัลลังก์**
หลังจากพระเจ้าจิงกูจาครองราชย์เพียง 5 ปี ก็ถูกเชื้อพระวงศ์พระองค์หนึ่ง คือ หม่องหม่อง โอรสของพระเจ้ามังลอก ก่อรัฐประหารยึดพระราชวังในระหว่างที่พระองค์เสด็จไปสักการะพระพุทธรูปสิงหดอที่ทางเหนือ โดยความช่วยเหลือของขุนนางและเชื้อพระวงศ์หลายคน (เชื่อว่ารวมทั้งอะแซหวุ่นกี้ที่ทนต่อการบริหารราชการของพระองค์ไม่ได้) แต่แรกพระเจ้าจิงกูจาคิดจะหนีไปอาศัยอยู่เมืองกะแซ แต่เป็นห่วงพระราชชนนีจึงลอบลงมาใกล้เมืองอังวะ แล้วมีหนังสือเข้าไปทูลให้ทราบว่าจะหนีไปเมืองกะแซ แต่พระราชชนนีเขียนห้ามปรามว่า "ลูกเกิดมาในเศวตฉัตรกรุงอังวะนี้ หากจะต้องตาย ก็ตายเสียในกรุงอังวะอย่างพระมหากษัตริย์เถิด ที่จะหนีไปพึ่งใบบุญเมืองน้อย ให้เขาส่งกองทัพตามไปจับนั้นไม่ควร" พระเจ้าจิงกูจาจึงได้สติ เกิดความองอาจ แกล้วกล้า ทรงเดินนำเหล่าข้าราชบริพารกลับมา ประหนึ่งเสด็จกลับจากการประพาสคืนสู่พระนคร พวกไพร่พลที่รักษาประตูเมืองเห็นพระเจ้าจิงกูจาเสด็จกลับมาโดยไม่หวาดหวั่นต่อภัยอันตราย ก็พากันเกรงกลัวในพระบรมเดชานุภาพ ไม่มีใครกล้าจับหรือต่อสู้ แม้เสด็จเข้ามาในตัวเมืองแล้วก็ไม่มีใครต้านทานพระองค์เลย พออะตวนหวุ่นซึ่งมีศักดิ์เป็นพ่อตาคนหนึ่งของพระองค์ทราบเข้าก็เกิดบันดาลโทสะ เนื่องจากพระองค์เคยเมามายแล้วฆ่าพระสนมเอกลูกสาวของอะตวนหวุ่น เขาจึงคุมรี้พลของตนมาล้อมจับพระเจ้าจิงกูจา จากนั้นอะตวนหวุ่นจึงลงมือสังหารพระเจ้าจิงกูจาสิ้นพระชนม์ที่เมืองอังวะนี้เอง พอพระเจ้าปดุงซึ่งมีศักดิ์เป็นอาของพระเจ้าจิงกูจาทราบความว่าอะตวนหวุ่นฆ่าพระเจ้าจิงกูจา ก็ทรงพระพิโรธเป็นอย่างมาก เนื่องจากควรนำตัวมาถวายโดยละม่อม ไม่ควรจะฆ่าฟันเจ้านายโดยพลการ จึงให้เอาตัวอะตวนหวุ่นไปประหารชีวิตเสีย
พระเจ้าจิงกูจามีชื่อเรียกในภาษาพม่าว่า สิ่นกู้มี่น

**พงศาวลี**

**อ้างอิง**
เทปสนทนาเรื่อง วาระสุดท้าย...ของ อาณาจักรอยุธยาและราชวงศ์อลองพญา โดย ดร.สุเนตร ชุตินธรานนท์ วีระ ธีรภัทร (เมษายน พ.ศ. 2544)
*กระโดดขึ้น ↑ "The Konbaung Dynasty Genealogy: King Singu".- สงครามครั้งที่ ๓๕ คราวพม่ายกกองทัพมา ๕ ทาง ปีมะเส็ง พ.ศ. ๒๓๒๘
จิงกูจา
หมวดหมู่:พระมหากษัตริย์ที่ถูกปลงพระชนม์
หมวดหมู่:เสียชีวิตจากอาวุธมีคม
หมวดหมู่:บุคคลในประวัติศาสตร์กรุงธนบุรี
ภัยธรรมชาติ

ภัยธรรมชาติ คือผลกระทบที่เกิดจากอันตรายจากธรรมชาติ เช่น อุทกภัย (น้ำท่วม) วาตภัย (พายุ) แผ่นดินไหว ภูเขาไฟระเบิด และสึนามิ ซึ่งทำให้เกิดผลกระทบต่อการดำรงชีวิตของมนุษย์ ภัยธรรมชาติมีหลายรูปแบบแตกต่างกันไป บางอย่างร้ายแรงน้อย บางอย่างร้ายแรงมาก ซึ่งอาจสร้างผลเสียต่อชีวิตและทรัพย์สิน 

**แหล่งค้นคว้าเพิ่มเติม**
 โดม ไกรปกรณ์. (2558). ความคิดเกี่ยวกับ “น้ำท่วม” และการรับมือปัญหาในสังคมไทยก่อน พ.ศ. 2500. กรุงเทพฯ: คณะสังคมศาสตร์ มหาวิทยาลัยศรีนครินทรวิโรฒ. (รายงานการวิจัย)- ทิวาพร ใจก้อน. (2562, ม.ค.-มิ.ย.). การศึกษาโลกทัศน์เกี่ยวกับภัยธรรมชาติในสังคมไทย พ.ศ. 2410-2469. วารสารปณิธาน: วารสารวิชาการด้นปรัชญาและศาสนา 15(1): 97-131.
อุทยานแห่งชาติคาร์ลสแบดแคเวินส์

อุทยานแห่งชาติคาร์ลสแบดแคเวินส์ (Carlsbad Caverns National Park) ตั้งอยู่ในรัฐนิวเม็กซิโก สหรัฐ บริเวณถ้ำคาร์ลสแบด ซึ่งเป็นถ้ำที่อยู่ภายในเทือกเขากัวดาลูพี ถ้ำนี้เป็นที่อยู่ของค้างคาวฝูงใหญ่ที่สุดในโลก ภายในถ้ำมีทางยาวที่ซ้ำซ้อนเชื่อมต่อกันยาวกว่า 37 กิโลเมตร คูหาที่อยู่ลึกที่สุดลึกลงไปกว่า 309 เมตร มีห้องโถงใหญ่ที่สุดชื่อว่า "เดอะบิกรูม" เป็นคูหาถ้ำที่ใหญ่ที่สุดในสหรัฐ มีเนื้อที่ประมาณ 0.056 ตารางกิโลเมตร หรือ 35 ไร่ ภายในถ้ำมีทะเลสาบใต้ดิน มีน้ำจืดสะอาดมากซึ่งไม่มีสิ่งมีชีวิตใด ๆ อยู่เลย ภายในถ้ำมีหินปูนที่สวยงามมากมาย ทั้งหินงอก หินย้อย ถ้ำแห่งนี้ได้รับการประกาศเป็นอุทยานแห่งชาติใน ค.ศ. 1930 เนื้อที่รวมทั้งหมดกว่า 189 ตารางกิโลเมตร หรือ 118,125 ไร่
หมวดหมู่:อุทยานแห่งชาติในสหรัฐ
หมวดหมู่:แหล่งมรดกโลกในสหรัฐ
หมวดหมู่:แหล่งมรดกโลกทางธรรมชาติ
อุทยานแห่งชาติคูเทเน

อุทยานแห่งชาติคูเทเน (Kootenay National Park) ตั้งอยู่ในรัฐบริติชโคลัมเบีย ประเทศแคนาดา อุทยานแห่งชาติคูเทเนมีแหล่งธรรมชาติ หุบเขาอุดมไปด้วยพืชพรรณมากมาย มียอดเขาสูงหลายลูกเนื่องจากอยู่บริเวณเทือกเขาร็อกกี มีหุบผาชัน น้ำพุร้อนเรเดียม และมาร์เบิลแคนยอน ซึ่งเป็นแผ่นผาหินอ่อน 
คูเทเน
หมวดหมู่:ภูมิศาสตร์รัฐบริติชโคลัมเบีย
อุทยานแห่งชาติคาคาดู

อุทยานแห่งชาติคาคาดู (Kakadu National Park) เป็นหนึ่งในอุทยานที่ใหญ่ที่สุดในโลก อยู่ทางด้านตะวันออกของเมืองดาร์วินในดินแดนนอร์เทิร์นเทร์ริทอรี ประเทศออสเตรเลีย มีลักษณะเป็นที่ราบน้ำท่วมถึง มีหน้าผา ครอบคลุมเนื้อที่กว่า 12,950 ตารางกิโลเมตร หรือ 8,093,750 ไร่ อุทยานแห่งนี้ตั้งขึ้นใน ค.ศ. 1979 ซึ่งในที่ชื้นแฉะเขตร้อนนั้น มีนกท้องถิ่นและนกย้ายถิ่นมาแพร่พันธุ์อยู่ ในแม่น้ำเป็นถิ่นที่อยู่ของจระเข้น้ำจืด รวมทั้งปลาหายากหลายชนิด

**อ้างอิง**
คาคาดู
หมวดหมู่:แหล่งมรดกโลกในประเทศออสเตรเลีย
หมวดหมู่:แหล่งมรดกโลกแบบผสม
อุทยานแห่งชาติครูเกอร์

right
อุทยานแห่งชาติครูเกอร์  (Kruger National Park)  เดิมคือ เขตสงวนล่าสัตว์ซาบี (Sabi Game Reserve) ตั้งอยู่ทางด้านตะวันออกเฉียงเหนือของประเทศแอฟริกาใต้ ซึ้งชื่อเพื่อเป็นเกียรติแก่ พอล ครูเกอร์ ประธานาธิบดีแห่งสาธารณรัฐทรานส์เวล นับเป็นอุทยานแห่งใหญ่ที่แห่งหนึ่ง  และเป็นมรดกโลกทางธรรมชาติตามประกาศของยูเนสโก
อุทยานแห่งชาติครูเกอร์ก่อตั้งในปี ค.ศ. 1926 มีพื้นที่ 20,000 ตารางกิโลเมตร (7,523 สแควร์ไมล์) หรือ 12,500,000 ไร่จากจุดใต้สุดถึงจุดเหนือสุดมีระยะทางประมาณ 560 กิโลเมตร 

**สัตว์ป่าและพันธุ์พืช**
 ต้นไม้และพันธุ์พืช 336 ชนิด- สัตว์เลี้ยงลูกด้วยนมอย่างน้อย 147 ชนิด - นก 507 ชนิด  - สัตว์เลื้อยคลาน 114 ชนิด - ปลา 49 ชนิด - สัตว์สะเทินน้ำสะเทินบก 34 ชนิด 

**ประชากรสัตว์ป่า**
การสำรวจในปี ค.ศ. 2005 พบว่าอุทยานครูเกอร์มี - อิมพาลา 101,000 ตัว - ควายป่า 31,060 ตัว - ม้าลาย 21,100 ตัว - ช้างแอฟริกา 12,470 ตัว - แรดขาว 6,940 ตัว - ยีราฟ 6,700 ตัว - หมาป่าไฮยีน่า ประมาณ 2,500 ตัว - สิงโต ประมาณ 2,000 ตัว- เสือดาว ประมาณ 1,000 ตัว 
อุทยานครูเกอร์ให้สัมปทานแก่เอกชนในการบริหารจัดการพื้นที่บางส่วนของอุทยาน ปัจจุบันเป็นสถานที่ท่องเที่ยวที่มีชื่อเสียงแห่งหนึ่งของทวีปแอฟริกา และประเทศแอฟริกาใต้
นอกจากนี้แล้วยังเป็นแหล่งอาศัยถิ่นเดียวและถิ่นสุดท้ายของสิงโตขาว ซึ่งไม่ใช่สิงโตเผือก แต่เป็นสิงโตที่มีสีผิวและขนทั้งลำตัวขาวซึ่งเป็นผลมาจากพันธุกรรม

**อ้างอิง**

**แหล่งข้อมูลอื่น**
 เว็บไซต์อย่างเป็นทางการของอุทยาน 
*31.460693
ครูเกอร์
หมวดหมู่:แหล่งมรดกโลกทางธรรมชาติ
การลดรูปสถานะ

การลดรูปสถานะ (State Reduction) เป็นการลด state เพื่อให้ความซับซ้อนของวงจรลดน้อยลง เมื่อความซับซ้อนองวงจรลดลง จำนวนอุปกรณ์ที่ใช้ในการต่อวงจรก็ลดน้อยลง โอกาสที่ความผิดพลาดจะเกิดขึ้นก็ลดลง ซึ่ง state ที่จะลดได้นั้นจะต้องเป็น state ที่มีคุณสมบัติทัดเทียมกันหรือเหมือนกันเท่านั้น (Equivalent State) ซึ่งมีคุณสมบัติดังนี้
ถ้าให้ a และ b เป็นสเตทปัจจุบัน (Present State) A และ B เป็นสเตทถัดไป (Next State) ถ้าจะลดสเตท a และ b ได้ก็ต่อเมื่อ
# ที่ Input เดียวกัน Output ของ a และ b เหมือนกัน
# สเตทถัดไป (Next State) A และ B ทัดเทียมกัน
ถ้าทั้ง 2 สเตทเป็นไปตามกฎทั้ง 2 ข้อก็สามารถยุบสเตทรวมกันได้ โดยเมื่อยุบรวมกันแล้วการทำงานของวงจรจะยังคงเหมือนเดิม เช่น
จาก State Tale ข้างบนจะเห็นว่า สเตท b และ d ที่ Input เดียวกันมี Output เหมือนกันและมี Next State เดียวกัน สามรถยุบรวมกันและนำมาเขียนใหม่ได้ดังนี้
แต่ถ้า State มีจำนวนมากหรือ Next State ไม่เหมือนกันแต่เท่าเทียมกันซึ่งไม่สามารถคิดได้ทันทีได้เลยเราจะใช้ Implication Table เข้าช่วยในการยุบ State
 วิธีการดู
# ให้เราดู Output โดยดูทีละ 2 State ว่าเหมือนกันหรือป่าวถ้าไม่เหมือนกันให้ใส่ กากบาทที่ช่องนั้นเลยนั้นคือยุบไม่ได้ แต่ถ้า Output เหมือนกันให้ดูข้อที่ 2
# ให้เราดูว่า Next State เหมือนกันหรือป่าวถ้า Next State เหมือนกันก็ให้ใส่เครื่องหมายถูกที่ช่องนั้นเลยนั้นคือยุบได้ แต่ถ้าไม่เหมือนกันให้ติดไว้
# ให้ทำตามข้อ 1 และ 2 จนครบทุกช่อง
# กลับมาเช็คช่องที่ติดค่าไว้ทีละช่องว่า State ที่ติดไว้นั้น ยุบได้ช่องนั้นก็ยุบได้ด้วย แต่ถ้า State นั้นยุบไม่ได้ช่องนั้นก็ยุบไม่ได้ด้วย เช่น
 หมายเหตุ
ช่อง (b, c) ที่เป็น / ก็เพราะว่า (b, c) กับ (c, b) ทั้งสอง State วนหากันเองจึงยุบรวมได้
และช่อง (d, e) ที่ไม่ติด (d, e) ก็เพราะว่า State d และ State e ต่างก็วนเข้าหาตัวเองเหมือนกันจึงใช้ได้
 เริ่มพิจารณาจาก- (a, b) ติดที่ (A, E) ซึ่ง (A, E) เป็น X ดังนั้น (a, b) จึงเป็น X ด้วย- (a, c) ติดที่ (B, C) (A, E) ซึ่ง (B, C) ผ่านแต่ (A, E) ไม่ผ่านดังนั้นช่องนี้จึงเป็น X- (d, e) ติดที่ (A, B) ซึ่งไม่ผ่านดังนั้นช่องนี้จึงเป็น X
เพราะฉะนั้นจึงยุบ State ได้ที่ State b และ State c นำ State มาเข้ากลุ่มและเรียงกันใหม่ (A) (BC) (D) (E) แล้วนำมาเขียนในรู้ของ State Table ใหม่
หมวดหมู่:วงจรดิจิทัล
หมวดหมู่:วิทยาการคอมพิวเตอร์
อุทยานแห่งชาติจิม คอร์เบตต์

right
อุทยานแห่งชาติจิม คอร์เบตต์ (Jim Corbett National Park) ตั้งขึ้นเมื่อปี ค.ศ. 1935 มีเนื้อที่ 520 ตารางกิโลเมตร หรือ 325,000 ไร่ตั้งอยู่บริเวณเชิงเขาหิมาลัย ทางตอนเหนือของประเทศอินเดีย เป็นที่อยู่ของสัตว์นานาชนิด เช่น เสือดาว หมาป่าไฮยีนา หมาใน หมูป่า เก้ง ค่างจระเข้ เต่า ซื่งอุทยานแห่งนี้ตั้งชื่อตามจิม คอร์เบตต์ นักล่าเสือที่มีชื่อเสียงแล้วกลับตัวมาเป็นนักอนุรักษ์ จุดเด่นของอุทยานแห่งนี้คือเป็นแหล่งที่อยู่ของเสือ
หมวดหมู่:สวนสาธารณะที่ก่อตั้งในปี พ.ศ. 2478
หมวดหมู่:อุทยานแห่งชาติในประเทศอินเดีย
อุทยานแห่งชาติคาร์นาร์วอน

อุทยานแห่งชาติคาร์นาร์วอน (Carnarvon National Park) ตั้งอยู่ในรัฐควีนส์แลนด์ ประเทศออสเตรเลีย ในอุทยานเป็นโกรกธารขนาดใหญ่ ยาว 32 กิโลเมตร กว้าง 45-370 กิโลเมตร บางแห่งเป็นผาหินทราย โกรกธารทางด้านตะวันออกเกิดจากการกัดเซาะของธารน้ำคาร์นาร์วอน ในพื้นที่อุทยานมีถ้ำอยู่มาก ถ้ำบางแห่งจะมีภาพวาดของชาวอะบอริจินี รอบ ๆ โกรกธารเป็นป่ายูคาลิปตัส และมีสัตว์อาศัยอยู่หลายชนิด เช่น หมีโคอาลา ตุ่นปากเป็ด
หมวดหมู่:อุทยานแห่งชาติในประเทศออสเตรเลีย
หมวดหมู่:รัฐควีนส์แลนด์
อินูลิน

อินูลิน (Inulin)หรือฟรักโทแซน (Fructosan) เป็นแป้งที่พบในหัวหรือรากพืชบางชนิด ละลายในน้ำอุ่นได้ดี จัดเป็นเส้นใยที่เรียกว่าฟรุกแทน (fructan) เป็นพอลิเมอร์ของน้ำตาลฟรุคโตสที่เชื่อมต่อกันเป็นเส้นตรงที่ตำแหน่งบีตา 2, 1 (β - 2, 1 linked polyfructan) มีปลายด้านหนึ่งคือกลูโคสที่เชื่อมต่อกับฟรุกโตสในลักษณะการเชื่อมของซูโครส โดยพบเป็นคาร์โบไฮเดรต โครงสร้างหลักไม่มีพันธะที่เป็นองค์ประกอบของวงแหวน มีน้ำตาลประกอบเข้าด้วยกันมากกว่า 10 โมเลกุล 
ค้นพบอินูลินครั้งแรกเมื่อ พ.ศ. 2361 โดยสกัดออกมาจากต้น Inula helenium อินูลินพบได้ในพืชหลายชนิด ส่วนมากพบในส่วนของหัวหรือรากสะสมอาหาร เช่น กระเทียมต้น หอม กระเทียม กะหล่ำปลี ทิวลิป หน่อไม้ฝรั่ง รักเร่ (Dahlia) และชีคโอะริ (Chicory)และพบมากในหัวแก่นตะวัน และชีคโอะริ โดยประเทศในเขตหนาวจะใช้ชิกอรีกับแก่นตะวันในการผลิตอินูลินเชิงอุตสาหกรรม โดยพืชที่สะสมอินูลินจะไม่สะสมอาหารในรูปของแป้ง
สารอินูลินช่วยให้แบคทีเรียที่มีประโยชน์ในลำไส้เพิ่มจำนวนมากขึ้น และยับยั้งการเพิ่มจำนวนของแบคทีเรียสาเหตุโรคท้องร่วง ใช้เป็นสารทดแทนไขมันในครีม เนยแข็ง และไอศกรีม เพิ่มใยอาหารในผลิตภัณฑ์นม เป็นสารที่ให้ความหวานแต่ไม่ให้พลังงาน

**อ้างอิง**

**แหล่งข้อมูลอื่น**
  "Dietary Fibber: Don't be fooled by polydextrose and other fiber additives", Slate.
หมวดหมู่:สารเคมี
หมวดหมู่:วัตถุเจือปนอาหาร
พาราไทรอยด์ ฮอร์โมน

พาราไทรอยด์ฮอร์โมน หรือ พาราทอร์โมน (Parathyroid hormone - PTH) เป็นฮอร์โมนที่ถูกหลั่งจากต่อมพาราไทรอยด์เป็นโพลีเพปไทด์ซึ่งมีกรดอะมิโน 84 ตัว ทำหน้าที่ในการเพิ่มระดับความเข้มข้นของแคลเซียมในเลือด ในขณะที่ฮอร์โมนแคลซิโตนิน (หลั่งจากต่อมไทรอยด์) ทำหน้าที่ลดความเข้มข้นของแคลเซียม

**อ้างอิง**
หมวดหมู่:ฮอร์โมน
หมวดหมู่:ฮอร์โมนจากต่อมพาราไทรอยด์
หมวดหมู่:เพปไทด์ฮอร์โมน
เดอะคาร์ดิแกนส์

เดอะ คาร์ดิแกนส์  (The Cardigans) เป็นวงดนตรีจากสวีเดน เริ่มก่อตั้งเมื่อปี 1992 ในเมือง Jönköping  โดย 2 สมาชิกอดีตนักดนตรีแนวเฮฟวีเมทัล มือกีตาร์ ปีเตอร์ สเวนสัน (Peter Svensson) และ มือเบส แมกนัส สเวนิงสัน (Magnus Sveningsson) ร่วมด้วย มือกลอง เบนต์ เลเกอร์เบิร์ก (Bengt Lagerberg) มือคีย์บอร์ด ลาร์ส-โอลอฟ โยแฮนสัน (Lars-Olof Johansson) และ นักร้องนำ นิน่า เพอร์สสัน (Nina Persson)
ผลงานชุดแรกคือ Emmerdale ออกในปี 1994 ที่ได้รับการต้อนรับในประเทศ และประเทศญึ่ปุ่นเป็นอย่างดี ในปี 1995 เขาได้ออกผลงานชุด Life ซึ่งได้รับการต้อนรับในระดับนานาชาติมากขึ้น 
เพลงที่มีชื่อผู้ฟังจำได้เป็นอย่างดีคือ เพลง Lovefool จากผลงานชุด First Band on the Moon (ปี 1996) ซึ่งเป็นเพลงประกอบภาพยนตร์เรื่อง William Shakespear's Romeo + Juliet

**สมาชิกของวง**
 Peter Svensson - กีตาร์หลีด- Magnus Sveningsson - กีตาร์เบส- Bengt Lagerberg - มือกลอง- Lars-Olof "Lasse" Johansson - คีย์บอร์ด และกีตาร์- Nina Persson - นักร้องนำ

**ผลงานต่าง ๆ**
  ปี 1994 - ผลงานชุด Emmerdale โดย Stockholm Records-  ปี 1995 - ผลงานชุด Life โดย Stockholm Records-  ปี 1996 - ผลงานชุด First Band on the Moon  โดย Stockholm Records-  ปี 1998 - ผลงานชุด Gran Turismo โดย Stockholm Records-  ปี 2003 - ผลงานชุด Long Gone Before Daylight โดย Stockholm Records-  ปี 2005 - ผลงานชุด Super Extra Gravity โดย Stockholm Records

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ- เดอะ คาร์ดิแกนส์บน Myspace.com
หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2535
ดูเนไดน์

ในปกรณัมของ เจ. อาร์. อาร์. โทลคีน ดูเนไดน์ (Dúnedain; เอกพจน์ คือ ดูนาดาน (Dúnadan))  คือ เผ่าพันธุ์ของมนุษย์ ผู้สืบสายเลือดจาก ชาวนูเมนอร์ ที่รอดจากการล่มสลายของอาณาจักรเกาะของพวกเขาและมายัง เอเรียดอร์ ในมิดเดิลเอิร์ธ นำโดย เอเลนดิล และบุตรชายของเขา คือ อิซิลดูร์ และ อนาริออน พวกเขายังถูกเรียกว่ามนุษย์แห่งตะวันตก (Men of the West)  และ Men of Westernesse (แปลโดยตรงจากคำ ซินดาริน) พวกเขาตั้งรกรากส่วนใหญ่ใน อาร์นอร์ และ กอนดอร์ 
ชื่อภาษาเวสทรอน ของคำว่า ดูนาดาน เรียกง่าย ๆ ว่า อะดูน (Adûn) ซึ่งแปลว่า "ชาวตะวันตก" แต่ชื่อนี้มันถูกใช้น้อยมาก ชื่อนี้จะถูกรักษาไว้กับชาวนูเมนอร์ที่เป็นสหายกับพราย ส่วนพวกอื่นซึ่งเป็นศัตรูเหลือรอดจากการล่มสลายรู้จักกันในนาม ชาวนูเมนอร์ดำ

**ประวัติศาสตร์**
หลังจากการล่มสลายของ อาร์นอร์ และ Arthedain ดูเนไดน์ทางเหนือจำนวนหนึ่งกลายเป็น พรานป่าทางเหนือ ประชากรดูเนไดน์ที่เหลือรอดล่าถอยสู่ทางใต้ของ ริเวนเดลล์ ในเวลาเดียวกัน ดูเนไดน์ทางใต้ได้แต่งงานกับมนุษย์ที่เรียกว่า Middle Men ยกเว้นในบางพื้นที่ (เช่น โดลอัมรอธ)
ใน ยุคที่สี่ ดูเนไดน์แห่งกอนดอร์และอาร์นอร์ได้รวมกันอีกครั้งภายใต้กษัตริย์ อารากอร์นที่ 2 เอเลสซาร์ (ผู้ที่ถูกเรียกว่า ดูนาดาน เช่นกัน)

**ลักษณะพิเศษ**
ชาวดูเนไดน์นั้นเหนือกว่ามนุษย์พวกอื่นในเรื่องความสูงศักดิ์ของวิญญาณและร่างกาย แม้ว่าพวกเขาจะสามารถตกเป็นของอำนาจมืดหากทุจริต ดูเนไดน์นั้นสูง มีผมสีเข้มและตาสีเทา นอกจากนั้นชาวดูเนไดน์โดยเฉพาะพวกชั้นสูง จะมีสติปัญญาและความสามารถในการตัดสินใจดี รวมทั้งการทำนายในเหตุการณ์พิเศษ พวกเขาได้ประโยชน์จากอายุที่ยาวนาน (บางคนมากกว่า 200 ปี) กว่ามนุษย์ทั่วไปและสามารถรักษาความแข็งแกร่งจนกระทั่งแทบวาระสุดท้ายของพวกเขา แม้ว่าเหตุผลจะไม่ได้รับการอธิบายในตำนานของยุค สิ่งหนึ่งที่นำไปสู่การลดจำนวนลงของดูเนไดน์คือแนวโน้มที่จะมีบุตรน้อย ในหลายกรณีมีเพียงคนเดียว อารากอร์นนั้นก็สืบสายเลือดจากตระกูลที่มีบุตรคนเดียวมาหลายชั่วคนแล้ว

**ดูเพิ่ม**
 พรานป่า- พรานป่าทางเหนือ- พรานป่าแห่งอิธิลิเอน
หมวดหมู่:สิ่งมีชีวิตในตำนานของโทลคีน
Ѡ

Omega (Ѡ, ѡ) เป็นอักษรซีริลลิกยุคเก่าตัวหนึ่ง ใช้แทนเสียง /oː/ อักษรตัวนี้มีพัฒนาการมาจากอักษรกรีก โอเมกา (Ω, ω) มีค่าของเลขซีริลลิกเท่ากับ 800 ปัจจุบันเลิกใช้แล้ว

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
แม่แบบ:เหตุการณ์ปัจจุบัน/2550 กุมภาพันธ์ 17

* คอมสกอร์ บริษัทจัดอันดับเว็บไซต์เปิดเผยรายงานประจำเดือนมกราคมว่า วิกิพีเดีย ติดอันดับ 1ใน10 เว็บไซต์ที่มีผู้เข้าชมสูงสุดของสหรัฐอเมริกาเป็นครั้งแรก โดยติดอันดับ 9 ด้วยจำนวนผู้อ่าน 42.9 ล้านคน แทนที่ นิวยอร์ก ไทม์สและแอปเปิลคอมพิวเตอร์ โดยที่ก่อนหน้านี้ในเดือนธันวาคม ในการจัดอันดับของทั่วโลก  วิกิพีเดียติดอันดับ 6 ด้วยจำนวนผู้เข้าชม 165 ล้านคน  (PC World)  (ผู้จัดการ)
}
ไม้กายสิทธิ์

ไฟล์:Egyptian wand.jpg|thumb|200px|ไม้กายสิทธิ์สมัยอียิปต์โบราณ จัดแดงที่พิพิธภัณฑ์บรูคลิน
ไม้กายสิทธิ์ (Wand) เป็นไม้บาง ๆ มีลักษณะยาวตรง ใช้มือถือ ทำจากไม้ งาช้าง หินหรือโลหะ โดยทั่วไปในความหมายของภาษาสมัยใหม่ ไม้กายสิทธิ์มีความเป็นแบบแผนที่เกี่ยวข้องกับเวทมนตร์ แต่ก็ยังมีความเกี่ยวข้องกับสิ่งอื่น ๆ ด้วยเช่นกัน ซึ่งความเกี่ยวข้องดังกล่าวนำมาจากความหมายเดิมของคำว่า Wand ที่มีความหมายเหมือนกับคำว่า Rod และ Virge ที่มีการพัฒนาคล้ายกัน
หมวดหมู่:สัญลักษณ์
หมวดหมู่:ไสยศาสตร์
หมวดหมู่:เครื่องหมายทางการ
ตำบลบางเตย (อำเภอเมืองพังงา)

ตำบลบางเตย เป็นตำบลหนึ่งในจำนวน 9 ตำบล ของอำเภอเมืองพังงา จังหวัดพังงา ห่างจาก ที่ว่าการอำเภอเมืองพังงา ไปทางทิศตะวันตก ประมาณ 16 กิโลเมตร มีอาณาเขตติดต่อกับตำบลต่างๆ ดังนี้- ทิศเหนือ ติดต่อกับ ตำบลนบปริง อำเภอเมืองพังงา จังหวัดพังงา- ทิศใต้ ติดต่อกับ อ่าวพังงา- ทิศตะวันออก ติดต่อกับ ตำบลบ่อแสน อำเภอทับปุด จังหวัดพังงา- ทิศตะวันตก ติดต่อกับ ตำบลถ้ำน้ำผุดและตำบลเกาะปันหยี อำเภอเมืองพังงา จังหวัดพังงา
ตำบลบางเตย มีเนื้อที่ทั้งหมดประมาณ 108.30 ตารางกิโลเมตร หรือประมาณ 67,687.50 ไร่ โดยแบ่งเป็นหมู่บ้าน 9 หมู่บ้าน

**แหล่งข้อมูลอื่น**
  เว็บไซต์ตำบล date=2009-07-25 
หมวดหมู่:ตำบลในจังหวัดพังงา
หมวดหมู่:อำเภอเมืองพังงา
ออโรรา (เทพปกรณัม)

เทพีออโรรา (Aurora) เป็นพระนามในตำนานเทพปกรณัมโรมันของเทพีอีออส (Eos) ผู้ซึ่งเป็นเทพีเก่าแก่แห่งรุ่งอรุณของตำนานเทพปกรณัมกรีก คำว่า Aurora เป็นคำในภาษาละตินซึ่งแปลว่ารุ่งอรุณ
เทพีออโรราจะปรากฏตัวใหม่ในทุก ๆ เช้า ช่วงเวลารุ่งสาง และโบยบินข้ามท้องฟ้า เป็นการประกาศการมาของตอนเช้า พี่น้องของนางประกอบไปด้วยพระเชษฐาหนึ่งองค์ คือ เทพเฮลิออส (ดวงอาทิตย์) และพระขนิษฐาอีกหนึ่งองค์ คือ เทพีเซเลเน่ หรือเทพีลูน่า (พระจันทร์) เทพีออโรรามีพระสวามีอยู่หลายองค์ และพระโอรสสี่องค์ซึ่งประจำอยู่ ณ ทิศต่าง ๆ สี่ทิศอันได้แก่ ทิศเหนือ ทิศตะวันออก ทิศใต้ และทิศตะวันตก
เทพีออโรรา มีฐานะเทียบเท่าเทพีอีออส ในเทพปกรณัมกรีก และเทพีอุษา (Ushas) ในตำนานเทพปกรณัมของฮินดู
คู่รักคนหนึ่งของนางคือเทพไทโธนัส (Tithonus) องค์ชายแห่งกรุงทรอย เทพีออโรราได้ขอเทพซุส (Zeus) ทำให้องค์ชายเป็นอมตะเช่นเหล่าทวยเทพ แต่นางกลับลืมขอมหาเทพให้เขาคงสภาพเยาว์วัยไม่มีวันแก่ชรา ซึ่งสิ่งนี้ส่งผลให้องค์ชายไทโธนัสชราภาพลงตลอดกาลโดยไม่มีวันตาย (เทพเจ้าโรมัน)
อ
กฎเดอมอร์แกน

กฎเดอมอร์แกน หรือ กฎของเดอมอร์กอง  (อ่านตามภาษาฝรั่งเศส)  (De Morgan's laws) หรือ ทฤษฎีบทเดอมอร์แกน (De Morgan's theorem) เป็นกฎในวิชาตรรกศาสตร์ คือ ชุดของกฎในสาขาตรรกศาสตร์รูปนัยซึ่งแสดงความสัมพันธ์อย่างเป็นระบบระหว่างคู่ของตัวดำเนินการเชิงตรรกที่คู่กัน โดยแสดงในรูปนิเสธ ความสัมพันธ์เช่นนี้เรียกว่า ภาวะคู่กันเดอมอร์แกน (De Morgan duality)
กฎนี้แสดงว่าประพจน์ทางซ้ายมือต่อไปนี้แต่ละตัวสมมูลเชิงตรรกะกับประพจน์ทางขวามือที่คู่กัน และเราสามารถแปลงประพจน์จากข้างหนึ่งไปเป็นอีกข้างหนึ่งได้ ไม่ว่าในทิศทางใดก็ตาม
 
 

**การประยุกต์**
ทฤษฎีบทเดอมอร์แกนสามารถนำไปประยุกต์กับนิเสธของประพจน์เลือกหรือนิเสธของประพจน์เชื่อมในสูตรทั้งหมดหรือบางส่วนก็ได้

**นิเสธของประพจน์เลือก**
ในกรณีของการประยุกต์กับประพจน์เลือก (disjunction) พิจารณาข้อความอ้างต่อไปนี้
 การที่ A หรือ B เป็นจริงแม้เพียงตัวเดียวนั้น เป็นเท็จ
ซึ่งเขียนได้เป็น
 
ข้อความอ้างนี้บ่งชี้ว่าทั้ง A และ B นั้นต้องไม่เป็นจริงทั้งคู่ ฉะนั้น A เป็นเท็จ และ B เป็นเท็จ หาก A หรือ B เป็นจริงแม้เพียงตัวเดียว ประพจน์เลือกของ A กับ B ย่อมเป็นจริง ซึ่งทำให้นิเสธของประพจน์เลือกนี้เป็นเท็จ
ในทิศทางกลับกันของปัญหานี้ พิจารณาข้อความอ้างต่อไปนี้
 
ข้อความอ้างนี้ยืนยันว่า A เป็นเท็จ และ B เป็นเท็จ (หรือทั้ง "not A" และ "not B" เป็นจริง) เมื่อรู้เช่นนี้ ประพจน์เลือกของ A กับ B ย่อมเป็นเท็จด้วย อย่างไรก็ตาม นิเสธของประพจน์เลือกดังกล่าวนี้จะนำไปสู่ผลลัพธ์เป็นจริงที่สมมูลเชิงตรรกกับข้อความอ้างเดิม
หากกล่าวเป็นภาษาทั่วไป การประยุกต์นี้เป็นไปตามตรรกะที่ว่า "เมื่อสิ่งสองสิ่งเป็นเท็จทั้งคู่ ย่อมเป็นเท็จที่แม้เพียงสิ่งใดสิ่งหนึ่งในสองสิ่งนั้นจะเป็นจริง"

**นิเสธของประพจน์เชื่อม**
การประยุกต์ทฤษฎีบทเดอมอร์แกนกับประพจน์เชื่อม (conjunction) นั้นคล้ายคลึงกันอย่างยิ่งกับการประยุกต์กับประพจน์เลือกทั้งในแง่รูปแบบและเหตุผล พิจารณาข้อความอ้างต่อไปนี้
การที่ทั้ง A และ B จะเป็นจริงทั้งคู่ได้นั้นเป็นเท็จ ซึ่งเขียนได้เป็น
 
ข้อความอ้างข้างต้นนี้จะเป็นจริงได้ A หรือ B ตัวใดตัวหนึ่งหรือทั้งคู่ต้องเป็นเท็จ หากทั้งคู่เป็นจริง ประพจน์เชื่อมของ A และ B ย่อมเป็นจริง ซึ่งทำให้นิเสธของประพจน์เชื่อมนี้เป็นเท็จ ฉะนั้น ข้อความอ้างข้างต้นอาจกล่าวได้เป็น "A หรือ B อย่างน้อยตัวหนึ่งเป็นเท็จ" หรือ "not A เป็นจริง หรือ not B เป็นจริง อย่างน้อยตัวใดตัวหนึ่ง"
 
หากกล่าวเป็นภาษาทั่วไป การประยุกต์นี้เป็นไปตามตรรกะที่ว่า "เมื่อการที่สิ่งสองสิ่งจะเป็นจริงทั้งคู่ได้นั้นเป็นเท็จ อย่างน้อยสิ่งหนึ่งในสองสิ่งนั้นย่อมเป็นเท็จ"

**ประวัติและการสร้างสูตร**
เมื่อเริ่มแรก ออกัสตัส เดอ มอร์แกน สังเกตว่า ในตรรกศาสตร์เชิงประพจน์แบบฉบับ มีความสัมพันธ์ต่อไปนี้
 not (P and Q) = (not P) or (not Q)
 not (P or Q) = (not P) and (not Q)
การสังเกตของเดอ มอร์แกนได้มีอิทธิพลต่อการทำตรรกศาสตร์ให้อยู่ในรูปพีชคณิตของจอร์จ บูล ซึ่งได้ทำให้ชื่อของเดอ มอร์แกนผูกติดแนบแน่นกับการค้นพบนี้ แม้ว่าการสังเกตในทำนองเดียวกันนี้ อริสโตเติลจะได้เคยทำมาก่อน และเป็นที่รู้จักในหมู่นักตรรกศาสตร์กรีกโบราณและยุคกลาง
หมวดหมู่:พีชคณิตแบบบูล
ตัวถอดรหัส

การถอดรหัส ภาษาอังกฤษ decoding คือการแปลงเลขแบบฐาน 10 ไปเป็นแบบฐาน 2 หรือฐานอื่นไปเป็นฐาน 2 รหัส BCD หรือรหัสใดๆให้สามารถแสดงผลลัพธ์ โดยใช้ logic gate เป็นตัวถอดรหัส ให้สามารถแปลงข้อมูลในลักษณะของเลขฐานอื่นๆที่สามารถเข้าใจได้โดยง่าย

**การถอดรหัสของเลขฐานสอง 3 บิต**
เป็นการจัดการเลขฐานสองเพื่อรับข้อมูลจำนวน 3บิต โดยต้องการผลลัพธ์ได้ 8 ค่า โดยการใช้รหัสเลขฐาน 2 ที่มีค่าลอจิกเป็น 0 หรือ  1 ก็ได้ดังตาราง
ไฟล์:Logic1.jpg
ไฟล์:Logic2.jpg

**การถอดรหัส จาก BCD เป็นเลขฐานสิบ**
inputเป็นเลข BCD และให้ outputเป็นเลขฐานสิบ ซึ่งมี outputได้ 10 ค่า ในตารางจะเป็นเลขBCD ที่สอคล้องกัลเลขฐานสิบ ถ้าใช้ Gate แบบ NAND จะได้ 0utput เป็น 0 แต่ถ้าสร้างจากGate แบบ AND จะได้ 0utput เป็น 1
ไฟล์:Logic3.jpg

**การถอดรหัสจาก BCD เป็น 7 ส่วน**
การแสดงผลออกมาในรูปของ LED 7 ส่วน ( 7 segment ) จะทำให้อ่านการแสดงผลได้ง่ายขึ้น วงจรถอดรหัสก็ต้องเป็นวงจรถอกรหัสสำหรับจุด LED 7ชิ้นส่วน 
ไฟล์:Logic7 seg.jpg
ไฟล์:Logic80.jpg
วงจรถอดรหัสจึงต้องให้ Output ไปจุด LED แต่ละชิ้นส่วนแล้วได้ Output ตามรหัส Input เช่น ถ้าป้อนรหัส BCD เป็น 0000 LED ชิ้นที่ a,b,c,d,e,f ต้องสว่าง ส่วน g ดับ นั่นคือ เราจะมองเห็นเป็นเลข 0 ในทำนองเดียวกัน ถ้า BCD Input เป็น 0001 LED ชิ้น b และ c ติด นอกนั้นดับ เราจะมองเห็นเป็นเลข 1 เป็นต้น
หมวดหมู่:วงจรดิจิทัล
อักษรทามูดิก

อักษรทามูดิก (The Thamudic script)เป็นรูปแบบที่เปลี่ยนแปลงมาจากอักษรอาระเบียใต้   ส่วนใหญ่พบอักษรนี้บนจารึกตามหน้าผาหรือก้อนหินกลม มีอักษร 28 ตัว ปกติเขียนจากขวาไปซ้าย แต่บางครั้งพบที่เขียนจากซ้ายไปขวา จากบนลงล่าง

**ใช้เขียน**
 ภาษาทามูดิกซึ่งเป็นภาษาตระกูลเซมิติกใต้ใกล้เคียงกับภาษาอาหรับใช้พูดทางภาคเหนือของคาบสมุทรอาระเบียและบางส่วนของคาบสมุทรไซนาย - ภาษาอื่นที่ใกล้เคียงกันเช่น ภาษาซาไฟติก และภาษาลิเฮียไนต์

**แหล่งข้อมูลอื่น**
   อักษรทามูดิก
ทามูดิก
ฟังก์ชันของวงจรเชิงจัดหมู่

== ฟังก์ชันของวงจรเชิงจัดหมู่ (modular combinational logic)**

จะประกอบด้วยเรื่อง ต่างๆดังนี้
1.การบวก (adder)
0 + 0 = 0
0 + 1 = 1
1 + 0 = 1
1 + 1 = 10
1.1.การบวกพื้นฐาน (Basic Adder Circuit)
ไฟล์:mee1.jpg
1.2.การบวกแบบครึ่ง (Half Adder)
ไฟล์:mee2.jpg
1.3.การบวกแบบเต็ม (Full Adder)

1.4.การบวกเลขฐานสองแบบขนาน (Ripple Carry Adder)
ไฟล์:mee4.jpg
1.5.การบวกแบบมองตัวทดล่วงหน้า (Look-Ahead Carry Adder)
ไฟล์:mee5.jpg
1.6.IC ของวงจรบวก  (Integrated Circuit Adder)
ไฟล์:mee6.jpg
1.7.วงจรบวกลบเลขแบบทูคอมพลีเมนต์ (Two’s Complement Adder)
ไฟล์:mee7.jpg
1.8.วงจรบวกเลข BCD
ไฟล์:mee8.jpg
2.ตัวเปรียบเทียบ (Comparators)
ไฟล์:mee9.jpg
2.1.IC วงจรเปรียบเทียบ(Integrated Circuit Comparators)
ไฟล์:mee10.jpg
3.การถอดรหัส (Decoding)
ไฟล์:mee111.jpg
3.1.การถอดรหัสเลขฐานสอง 3 บิต
ไฟล์:mee12.jpg
3.2.การถอดรหัสจาก BCD เป็นเลขฐานสิบ
ไฟล์:mee13.jpg
3.3.การถอดรหัสจาก BCD เป็น 7 ส่วน
ไฟล์:mee14.jpg
4.ตัวเข้ารหัส (Encoder)
ไฟล์:mee15.jpg
4.1.วงจรเข้ารหัส BCD แบบลำดับความสำคัญ
ไฟล์:mee16.jpg
4.2.IC 74LS147 Decimal-to-BCD Encoder
ไฟล์:mee17.jpg
5.มัลติเพล็กซ์ (Multiplexers)
ไฟล์:mee18.jpg
5.1.IC เลือกข้อมูล
ไฟล์:mee19.jpg
5.2.IC 74151 Eight-Line Multiplexer
ไฟล์:mee20.jpg
5.3.IC 74151 Quadruple 2 Input Data Selector/Multiplexer
ไฟล์:mee21.jpg
6.ดีมัลติเพล็กซ์ (Demultiplexers)
ไฟล์:mee22.jpg
7.การสร้างบิตพาริตี้
ไฟล์:mee23.jpg
หมวดหมู่:วงจรดิจิทัล
อักษรวีนชา

อักษรวีนชา (Vinča script), สัญลักษณ์วีนชา (Vinča symbol) หรือ อักษรยุโรปเก่า (Old European script) พบในยุโรปตะวันออกเฉียงใต้ จากแหล่งวีนชา ใกล้กับกรุงเบลเกรดของเซอร์เบีย ไปจนถึงกรีซ บัลแกเรีย โรมาเนีย ฮังการีตะวันออก มอลโดวา ยูเครนใต้ และบริเวณที่เคยเป็นประเทศยูโกสลาเวีย มีอายุราว 6,457–3,457 ปีก่อนพุทธศักราช นักวิชาการบางส่วนเชื่อว่าอักษรวีนชาเป็นอักษรรุ่นเก่าสุดในยุโรป โดยเก่ากว่าไฮเออโรกลีฟอียิปต์และอักษรซูเมอร์กว่าพันปี เนื่องจากจารึกเหล่านี้มีขนาดสั้น พบตามหลุมฝังศพ และไม่รู้ว่าจารึกด้วยภาษาใด จึงถอดความหมายไม่ได้ 

**อ้างอิง**
   อักษรวีนชา
วีนชา
แลตช์ (อิเล็กทรอนิกส์)

แลตซ์ (Latch) เป็นกลุ่มวงจรที่มีขา enable จะกระตุ้นด้วย ระดับของสัญญาณนาฬิกา แทนที่จะเป็น ขอบของสัญญาณนาฬิกา เหมือน ฟลิปฟล็อป จะใช้ขา enable แบ่งเป็นสองประเภทคือ จะทำงานเมื่อสัญญาณนาฬิกาเป็นหนึ่ง (high enable) กับทำงานเมื่อสัญญาณนาฬิกาเป็นศูนย์ (low enable)	

**วงจรแลตช์ (Latch)**
เป็นกลุ่มของวงจร D F/F ที่ทำหน้าที่เก็บสภาวะโลจิกไว้สำหรับติดต่อกับภายนอก วงจร Latch มีหลายเบอร์เช่น 74LS373, 74LS374, 74LS377
ไฟล์:Transistor Bistable interactive animated-en.svg
แสดงตารางค่าความจริง และวงจรของ วงจรแล็ช (Latch)
(ก)	สัญลักษณ์ของวงจร
(ข)	ตารางความจริง

**อาร์เอสแลตช์ (RS latch)**
อาร์เอสแลตช์ (RS Latch) เป็นวงจรลำดับเบื้องต้น มีลักษณะเป็นแลตซ์ที่มีสามอินพุตคือ R (รีเซต: Reset) S (เซ็ต: set) และ enable แบ่งออกได้เป็น 2 ชนิด- นอร์แลตช์ (nor latch)- แนนด์แลตช์ (nand latch)

**นอร์แลตช์  (NOR Gate Latch)**
เป็น SR Latch ที่ทำจาก NOR gate ขาอินพุต S คือ Set ส่วนขาอินพุต R คือขา Reset และมีเอาต์พุต 2 เอาต์พุต คือ Q และ  ดังแสดงในวงจร
ไฟล์:RS Flip-flop (NOR).svg
อธิบายการทำงานจากตารางความจริง
1. ในขณะที่ Q และ มีสถานะเดิมเป็นอะไรก็ได้ เมื่อให้ S=1 และ R=0 จะทำให้ Q=1และ  =0 ทันที ในขณะเดียวกันถ้าเปลี่ยนให้ S=0 และ R ยังเป็น 0 เหมือนเดิม เอาต์พุตยังคงเหมือนไม่เปลี่ยนแปลง คือ Q=1 และ  =0 นั่นคือการเก็บข้อมูลเดิม (Store) นั่นเอง และอินพุทที่ทำให้ Q=1 ก็คือ S=1 และ R=0 สถานะนี้เรียกว่าสถานะ SET 
การ SET คือการทำให้ Q=1 
2. ในขณะที่ Q และ มีสถานะเดิมเป็นอะไรก็ได้ เมื่อให้ S=0 และ R=1 จะทำให้ Q=0 และ  =1 ทันที ในขณะเดียวกันถ้าเปลี่ยนให้ R=0 และ S ยังเป็น 0 เหมือนเดิม เอาต์พุตยังคงเหมือนไม่เปลี่ยนแปลง คือ Q=0 และ  =1 นั่นคือการเก็บข้อมูลเดิม (Store) นั่นเอง และอินพุทที่ทำให้ Q=0 ก็คือ S=0 และ R=1 สถานะนี้เรียกว่าสถานะ RESET 
การ RESET คือการทำให้ Q=0 
3. ในขณะที่ Q และ มีสถานะเดิมเป็นอะไรก็ได้ เมื่อให้ S=1 และ R=1 จะทำให้ Q=0 และ  =0 ทันที สถานะดังกล่าวไม่ใช่คุณสมบัติของ ฟลิบฟลอบ ดังกล่าวมาแล้ว (ฟลิบฟลอบมีมีค่าลอจิกเอาต์พุตตรงข้ามกัน) สถานะนี้จึงเป็นสถานะที่ไม่พึงประสงค์ หรือห้ามใช้

**แนนด์แลตซ์ (NAND Gate Latch)**
ไฟล์:SR Flip-flop Diagram.svg

**ดีแลตช์**
ดีแลตช์ (D Latch) เป็นแลตช์ที่ทำงานเลียนแบบดีฟลิปฟล็อป ซึ่งได้ใช้น้อย เพราะการทำงานแบบแลตช์จะทำให้บันทึกค่านานเกินไปไฟล์:D-type Transparent Latch (NOR).svg

**ดูเพิ่ม**
 ฟลิปฟล็อป- ลอจิกเกต
หมวดหมู่:วงจรดิจิทัล
ไฮเออโรกลีฟอานาโตเลีย

ไฮเออโรกลีฟอานาโตเลีย (Anatolian hieroglyphs) เป็นอักษรตัวหนังสือคำที่พบในอานาโตเลียตอนกลาง ประกอบด้วยสัญลักษณ์ 500 สัญลักษณ์ ครั้งหนึ่งเคยรู้จักกันในชื่อ ไฮเออโรกลีฟฮิตไทต์ (Hittite hieroglyphs) แต่ภาษาที่ผ่านการถอดความพิสูจน์เป็นภาษาลูเวีย ไม่ใช่ภาษาฮิตไทต์ และมีการใช้งานศัพท์ ไฮเออโรกลีฟลูเวีย (Luwian hieroglyphs) ในสิ่งพิมพ์ภาษาอังกฤษ ตัวอักษรมีความคล้ายกับไฮเออโรกลีฟอียิปต์ แต่ไม่ได้พัฒนารูปอักษรมาจากอักษรนั้น ไม่มีการเชื่อมโยงกับอักษรรูปลิ่มฮิตไทต์ที่เชื่อถือได้
ระบบการเขียนนี้มีคำพ้องเสียงมาก เครื่องหมายสระเป็นเช่นเดียวกับอักษรสุเมเรียคือไม่ได้แสดงหน่วยเสียงที่เฉพาะ อาจมีสัญลักษณ์ถึง 6 ตัวแสดงเสียงเดียวกัน

**อ้างอิง**

**แหล่งข้อมูลอื่น**
 Luwian Hieroglyphics from the Indo-European Database- Sign list, with logographic and syllabic readings- AncientScripts.com-   อักษรลูเวีย
ลูเวีย
М

Em (М, м) เป็นอักษรหนึ่งในอักษรซีริลลิก ใช้แทนเสียงพยัญชนะ /m/ เหมือน m ในภาษาอังกฤษ หรือ ม ในภาษาไทย เว้นแต่ว่าเมื่ออักษรนี้อยู่ก่อนหน้าสระที่เลื่อนขึ้นไปยังเพดานแข็งจะกลายเป็น /mʲ/ อักษรนี้มีพัฒนาการมาจากอักษรกรีก มิว (Μ, μ) ชื่อเดิมของอักษรนี้คือ mūslite และมีค่าของเลขซีริลลิกเท่ากับ 40

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
ActiveX Data Objects

ADO (ActiveX Data Objects) คือชุดส่วนประกอบของ Component Object Model สำหรับการเชื่อมต่อแหล่งข้อมูลต่างๆ ซึ่งเป็นขั้นระหว่าง OLE DB และภาษาโปรแกรม โดยมีบทบาทเพื่อให้ผู้พัฒนาสามารถเขียนโปรแกรมเชื่อมต่อกับแหล่งข้อมูลต่างๆ โดยไม่จำเป็นที่จะต้องรู้ว่าฐานข้อมูลถูกจัดเก็บรูปแบบอย่างใด
มีบทบาทใกล้เคียง RDO ในการทำงานกับ API ของ ODBC
ในขณะที่ OLE DB คล้ายกับ API ของ ODBC ที่เป็นการติดต่อระดับล่างที่ไม่สามารถเข้าถึงได้ง่ายจากภาษาระดับสูง เช่น Visual Basic
เป็นต้น ADO สร้างบน OLE DB เพื่อให้การทำงานที่ไม่ให้ติดต่อโดยตรง ODBC หรือทำให้ผู้ใช้เขียนคำสั่งที่มีความสามารถ ADO สามารถเปรียบเทียบความสามารถกับ ADO คือ ทั้งคู่สามารถสร้างคิวรี่แบบ asychronous และการติดต่อ ADO เพิ่มส่วนใหญ่จำนวนมาก
ActiveX Data Objects (ADO) เป็นอินเตอร์เฟซโปรแกรมประยุกต์ (application program interface) จากไมโครซอฟท์ที่ให้ผู้พัฒนาโปรแกรมเขียนโปรแกรมประยุกต์ window เข้าถึงฐานข้อมูลแบบ relational และ non-relational จากทั้ง provider ของไมโครซอฟท์หรืออื่นๆ ตัวอย่างเช่น ถ้าต้องการเขียนโปรแกรมที่ให้ผู้ใช้ web site ด้วยข้อมูลจากฐานข้อมูล DB2 ของ IBM หรือฐานข้อมูล Oracle ซึ่งสามารถรวมคำสั่งโปรแกรม ADO ในไฟล์ HTML ที่ระบุในฐานะ ActiveX Server Page จากนั้น เมื่อผู้ใช้ขอเพจจาก web site เพจจะได้รับการส่งกลับด้วยข้อมูลตามต้องการจากฐานข้อมูล ที่ให้โดยคำสั่ง ADO
เหมือนกับระบบอินเตอร์เฟซอื่นๆของไมโครซอฟท์ ADO เป็นอินเตอร์เฟซแบบ object-oriented programming ซึ่งเป็นส่วนหนึ่งของยุทธศาสตร์การเข้าถึงข้อมูลของไมโครซอฟท์ที่เรียกว่า Universal Data Access ไมโครซอฟท์กล่าวว่านอกจากความพยายามสร้างฐานข้อมูลสากล (universal database) เหมือน IBM และ Oracle แล้วกำลังหาทางให้มีการเข้าถึงที่หลากหลาย สำหรับฐานข้อมูลที่มีอยู่และในอนาคตให้เป็นคำตอบที่มีผลในทางปฏิบัติ สำหรับงานนี้ ไมโครซอฟท์และบริษัทฐานข้อมูลอื่นๆ ให้โปรแกรม "bridge" (สะพาน) ระหว่างฐานข้อมูลกับ OLE DB ของไมโครซอฟท์ ที่เป็นการอินเตอร์เฟซระดับต่ำ
OLE DB เป็นระบบการให้บริการที่ผู้พัฒนาโปรแกรมใช้ ADO โดยส่วนการทำงานของ ADO คือ Remote Data Services สนับสนุน ActiveX control แบบ "data-aware" ในเว็บเพจ และมีประสิทธิภาพกับ cache ด้านลูกข่าย ในฐานะส่วนหนึ่งของ ActiveX แล้ว ADO เป็นส่วนหนึ่งของ Component Object Model (COM) ซึ่งเป็นกรอบการทำงานแบบ component-oriented สำหรับการดึงโปรแกรมเข้าด้วยกัน
ADO ปรับปรุงมาจากการอินเตอร์เฟซก่อนหน้านี้ของไมโครซอฟท์ คือ Remote Data Object (RDO) โดย RDO ทำงานกับ ODBC ในการเข้าถึงฐานข้อมูลแบบ relational แต่ไม่สามารถเข้าถึงฐานข้อมูลแบบ non-relational ได้เหมือนกับ ISAM หรือ VSAM ของ IBM ที่สามารถเข้าถึงได้

**อ้างอิง**
  รายละเอียด ADO
หมวดหมู่:เอพีไอของไมโครซอฟท์
เทอมที่ไม่สนใจ

เทอมที่ไม่สนใจ (Don't-Care term) คือค่าของตรรกะที่จะเป็น  หรือ  ก็ได้ มักใช้ในอินพุตหรือเอาต์พุตที่ไม่สนใจค่า สำหรับอินพุตที่ไม่สนใจค่านั้น เนื่องจากอินพุตนั้นจะไม่มีโอกาสที่จะเกิดขึ้น หรือการเปลี่ยนแปลงของอินพุต จะไม่ส่งผลให้เกิดการเปลี่ยนแปลงของเอาต์พุต ส่วนเอาต์พุตที่ไม่สนใจค่านั้น เนื่องจากไม่ได้ใช้เอาต์พุตเหล่านั้น
ดูตัวอย่าง ตารางความจริง ข้างล่าง  มีอยู่  2  เทอมที่  Output  ของวงจรอาจจะเป็น  "0"  หรือเป็น  "1"  ก็ได้  เราแทนค่าด้วย "X" 

**ประโยชน์**
ในการใช้  K-map  เพื่อลดทอนสมการ  ผู้ออกแบบอาจจะแทนค่าลอจิกที่เป็น  "Don't care"  
ลงใน K-map เป็น  "0"  หรือ  "1"  ก็ได้  จากตัวอย่างรูป (ข) เป็นการลง K-map ตาม  Output  
ในตำแหน่งที่ลง  "X"  จะแทนค่าด้วย  "0"  หรือ  "1"  ซึ่งในการแทนค่า "1" ลงไปต้องทำให้กลุ่มใน K-map ใหญ่ขึ้นเพื่อที่จะทำให้การลดทอนนั้นน้อยลงและยังขึ้นอยู่กับผู้ออกแบบด้วยว่าจำเป็นต้องนำไปเข้ากลุ่มหรือไม่  
ถ้าจำเป็นก็แทนค่าด้วย  "1"  ถ้าไม่จำเป็นก็แทนด้วย  "0"  
ดังรูป (ค)
หมวดหมู่:ตรรกศาสตร์
หมวดหมู่:วงจรดิจิทัล
หมวดหมู่:วิทยาการคอมพิวเตอร์
การตรวจหาและแก้ความผิดพลาด

thumb
การตรวจจับและแก้ไขความผิดพลาด มีส่วนสำคัญในการเก็บรักษาข้อมูลสารสนเทศที่ผ่านช่องสัญญาณที่ถูกรบกวน หรือสื่อเก็บข้อมูลที่ความน่าเชื่อถือต่ำ ในวงการ คณิตศาสตร์ วิทยาศาสตร์คอมพิวเตอร์ การสื่อสารระยะไกลผ่านสัญญาณวิทยุ และทฤษฎีสารสนเทศ

**คำจำกัดความทั่วไป**
การตรวจหาความผิดพลาด (Error detection) และ การแก้ความผิดพลาด (Error correction)- การตรวจจับความผิดพลาดเป็นความสามารถในการตรวจจับความผิดพลาดที่เกิดจากถูกรบกวนระหว่างการส่งผ่านจากตัวส่ง (transmitter) ไปยังตัวรับ (receiver)- การแก้ไขความผิดพลาดเป็นการเพิ่มคุณสมบัติด้านการจำแนกแยกแยะและแก้ไขความผิดพลาดที่เกิดขึ้น- การตรวจจับความผิดพลาดเกิดขึ้นก่อนการแก้ไขความผิดพลาดเสมอ
General definitions of terms
ระบบแก้ไขความผิดพลาดมีแนวทางในการออกแบบเป็น 2 วิธี- Automatic repeat request (ARQ): ตัวส่งส่งข้อมูลและรหัสตรวจสอบ (check code) ซึ่งตัวรับใช้ในตรวจสอบความผิดพลาด ถ้าตัวรับไม่พบความผิดพลาดใดๆ มันจะส่งข้อความรับรอง(ACK, acknowledgment) กลับไปยังตัวส่ง ในกรณีที่ตัวส่งได้รับข้อความไม่รับรอง(not ACK) ตัวส่งจะพยายามส่งข้อมูลใหม่อีกครั้ง- Forward error correction (FEC): ตัวส่งเข้ารหัสข้อมูลด้วย รหัสแก้ความผิดพลาด (error-correcting code) และส่งข้อความที่ถูกเข้ารหัสแล้วไปยังตัวรับ ตัวรับจะไม่ส่งข้อความใดๆ กลับไปยังตัวส่งเลย แต่ตัวรับต้องถอดรหัสข้อความที่ได้รับมาว่าความคล้ายคลึงกับข้อมูลตัวไหนมากที่สุด
Error Correction Code เป็นระบบที่ช่วยให้ทราบถึงความผิดพลาดของข้อมูล และช่วยแก้ไขข้อมูลในส่วนที่ผิด ซึ่งในการคำนวณ parity bit มี 2 วิธี คือ Odd parity และ Even parity ถ้าเป็นแบบ Odd parity เป็นเลขคี่ เพื่อให้จำนวนของเลข 1 เป็นเลขคี่อยู่ตามเดิม ก็จะให้ parity bit เป็น 0 แต่ถ้าเป็นแบบ Even parity เป็นเลขคู่ เพื่อให้จำนวนของเลข 1 เป็นเลขคู่ ก็จะให้ parity bit เป็น 1 เข้าไปทำให้เป็นเลขคู่
หมวดหมู่:การตรวจหาและแก้ความผิดพลาด